Et par måneder senere, 20. marts 2005, afkortedes linjen i den modsatte ende fra Hundige st. til Ishøj st. i hele driftstiden, da der ikke var så mange passagerer på den strækning. Ved samme lejlighed blev linjen delt i to ved Lyngby st. i dagtimerne på hverdage. Baggrunden for det var, at [[Motorring 3]] blev udvidet, hvilket forventedes at give ekstra pres på den parallelle Ring 3, som en del trafik antageligt ville benytte imens. For at undgå at forsinkelser som følge deraf forplantede sig alt for meget på den lange linje 300S, blev den derfor delt frem til 8. januar 2006.<ref name="Linje 300S" /><ref>''Motorringvej 3 har vokseværk'' af Louise Agger. Trafiknyt 2/2005, s. 4.</ref> I praksis blev der dog ikke så store problemer på Motorring 3 som frygtet.<ref>''Månedens passagertal'' af Anders Borring-Møller. Trafiknyt 5/2005, s. 11.</ref> Til gengæld var der problemer på [[S-tog|S-banen]], som formentlig var årsag til, at de korresponderende tværgående S-buslinjer som 300S oplevede betydelige fald i passagertallene i sommeren 2005. De rettede sig dog i efteråret, samtidig med at der kom styr på S-banen.<ref>''Månedens passagertal'' af Anders Borring-Møller. Trafiknyt 11/2005, s. 11.</ref>
Historie Foreninger Organisationer